
за отразяване на получените предложения при проведената обществена консултация на проекта на Наредба на министъра на културата за определяне на реда за финансиране на национални прояви, чествания на събития и бележити дейци в областта на културата [footnoteRef:1] [1:  Резултатите са от обществената консултация по проекта на наредба през периода 9 юли - 9 август 2024 г. на Портала за обществени консултации www.strategy.bg
https://www.strategy.bg/PublicConsultations/View.aspx?lang=bg-BG&Id=8449
] 




	Участник в обществената консултация
	Предложение / Мнение
	Приема / не приема предложението /мнението
	Мотиви

	L.Nikolov
	Допустими кандидати да бъдат държавни и регионални културни институти, общини, независим сектор.

	Не се приема.

	В проекта на наредба не е целесъобразно да се предвижда ограничение за кандидатите, а с изчерпателното им изброяване, както се предлага, може да се ограничи участието на друга група, която не е обхваната от изброяването. При избора на събитие е важно дали предложението отговаря на предвидените в на наредбата критерии, а не толкова кой го прави.

	L.Nikolov
	Да се дефинира по-конкретно терминът „културен календар“.
	Не се приема. 

	Определение за „културен календар“ вече се съдържа в чл. 21, ал. 1 от Закона за закрила и развитие на културата (ЗЗРК), а предмет на обсъждания проект на наредба е да се определи редът за финансиране на национални прояви, чествания на събития и бележити дейци в областта на културата. 
Предложението за конкретизиране на определението се подкрепя по принцип, но може да бъде обсъдено при следващо разглеждане на ЗЗРК.

	L.Nikolov
	Да се предвиди приемането на тригодишен национален културен календар, в съответствие със средносрочната бюджетна прогноза.
 
Да се предвиди изпълнението на тригодишни програми в рамките на националния културен календар.
	Не се приема.
	Не може в подзаконов акт да се предвиди разпоредба, която да противоречи на нормативен акт от по-висока степен. В чл. 21, ал. 1 от ЗЗРК е предвидено министърът на културата  да внася ежегодно културния календар в Министерския съвет.
Предложението за тригодишен календар и тригодишни програми може да се обсъдят при евентуални предстоящи законодателни промени в ЗЗРК.

	L.Nikolov
	Да се даде възможност на общините да кандидатстват с конкретни предложения за включване на събития от общинските културни календари в националния културен календар.

	Не се приема.
	Предложението няма да бъде включено като разпоредба в проекта на наредбата, защото по този начин ще се създаде ограничение за други субекти да участват. Общините не са ограничени да участват с предложения за събития, които да бъдат включени в културния календар.

	L.Nikolov
	Да се формулират критерии за включване на предложения в националния културен календар. 

	Приема се по принцип.

	Подробни критерии са предвидени в чл. 4, ал. 1, т. 2 от проекта на наредба, които бяха разширени и доразвити при обществената консултация, включително и на основание постъпилите предложения.

	L.Nikolov
	[bookmark: _Hlk174459806]Да се изброят направленията, които да се включват: 
-наследство, визуални изкуства, сценични изкуства, книги, аудиовизия, читалища, мултидисциплинарни.

	Приема се по принцип.

	Съгласно чл. 3, т. 3 от проекта на наредба, в своята заповед за одобряване на публична покана за набиране на предложения за събития, министърът на културата определя условията и реда за внасяне на предложенията, включително и направленията, в които може да се правят предложения.

Тук отново трябва да се обърне внимание, че изчерпателното изброяване може да доведе до пропуски. Извод за това какви направления е необходимо да се включат за следващата година ще се направи, след изготвянето на оценката на постигнатите резултати, която е предвидено да се извършва ежегодно до 15 януари – съгласно чл. 3, т. 3 от проекта на наредба.

	L.Nikolov
	Да се изведат принципи в подбора: 
- равнопоставен достъп на българските граждани до националните и световни постижения в културата и изкуствата; - откритост за творческо и културно самоизразяване;            - прозрачност; баланс между традиция и съвременност в художественото и културно съдържание; между отделните направления в културата; 
- предвидимост; 
- устойчивост; 
- измеримост и съпоставимост.
	Приема се по принцип.
	Спазването на предложените принципи е гарантирано в ЗЗРК.
Принципът за прозрачност  е застъпен на всеки етап от избора на събития, включително и относно работата на експертната комисия Равнопоставеността на българските граждани е гарантирана в Конституцията на Република България и в законите, включително в ЗЗРК. Зачитането на принципите при избора на събития е гарантирано и от подробните критерии, съдържащи се в чл. 4, ал. 1, т. 2 от проекта на наредба.

	L.Nikolov
	Да се формулират общи цели: адаптира целия спектър от културно наследство към актуални културни и художествени процеси; приобщава българските граждани към местните, националните, европейски и световни културни тенденции; подпомага творческото участие и равнопоставен достъп до култура и изкуство от всички групи, независимо от техния демографски, социален и етнически статус; обогатява съществуващите, създава и развива нови културно-туристически продукти.

	Не се приема.
	Предложените общи цели не са цели на проекта на наредба, чийто предмет е определянето на реда за финансиране на национални прояви, чествания на събития и бележити дейци в областта на културата.
Предложението може да бъде обсъдено при изменение и допълнение на законовата уредба, касаеща културните събития като цяло.

	L.Nikolov
	Публичната покана за набиране на предложения трябва да се публикува още през лятото на предходната година.

	Приема се.
	В чл. 3, т. 3 от проекта на наредба е предвидено министърът на културата да одобри със заповед публичната покана за набирането на предложения, като се предлага срокът за това да е до 31 юли.

	L.Nikolov
	Сроковете трябва да са обвързани с бюджетната процедура и националният културен календар да се обявява като Приложение от Постановлението за изпълнение на бюджета.
	Приема се по принцип.

	Предложението е съобразено в проекта на наредба – по отношение на първата част от него, а относно обявяването му като приложение към постановлението за изпълнението на бюджета – ще бъде допълнително обсъдено, но не намираме за основателно включването му като разпоредба в проекта на наредба.
В проекта са предвидени достатъчно критерии, по които да бъдат отчитани вече проведени събития – в чл. 3, т. 1 и 2, във връзка с приложението, в което са предвидени и конкретните показатели за оценяване.

	L.Nikolov
	Да се формулират общи критерии за оценка на предложенията: 
- Уместност /връзка със Стратегическите насоки за развитие на българската култура, съгласно Стратегията /средносрочен план/ за развитие на култура; връзка с местни, национални, европейски и световни традиции и тенденции в културата и изкуствата; връзка с местните нужди/; 
-   Добавена стойност /културна и художествена значимост; оригиналност; обществена значимост/
-  Ефикасност: /Реалистичност на бюджета; съответствие с изискванията на направлението, по което се кандидатства; 
- Планиране. Начин на структуриране на дейностите/;
-  Ефективност /анализ на очакваните резултати; опит и капацитет на кандидата/
	Приема се. 

	Предложенията са отразени в чл. 4, ал. 1, т. 2, букви от „а“ до „д“ включително. 


	L.Nikolov
	Да се предвиди система за наблюдение на критериите.

	Приема се по принцип.
	Предвижда се ежегодно до 15 януари извършването от експертна комисия на оценка  на постигнатите резултати и направените разходи за проведени събития през предходната година – съгласно чл. 3, т. 2 във връзка с чл. 4, ал. 1, т. 1 от проекта на наредба. Същата комисия ще разгледа постъпилите предложения и ще мотивира всяко взето решение. Гаранция е и протоколът, който комисията ще изготвя  и представя на министъра на културата за одобрение – съгласно чл. 4, ал. 7 от проекта на наредба.


	L.Nikolov
	Да бъде изготвен графичен знак, който да маркира събитията, включени в националния културен календар.
	Приема се по принцип.

	Предложението не може да бъде включено като разпоредба в проекта на наредба, тъй като тя урежда финансирането на одобрените събития от културния календар, но може да бъде обсъдено в процедурата по разглеждане на предложенията за събития.

